Illum f’Ġinevra, membri tal-kumitat tan-Nazzjonijiet Maqgħuda kontra t-tortura, għall-ewwel darba,  se jiltaqgħu ma’ delegazzjoni  tal-Knisja Kattolika fejn mistennija jistaqsu biex jaraw kemm il-Vatikan qed jimxi mal-Konvenzjoni kontra t-tortura u kontra kastiġi inumani u degradanti. Il-laqgħat se jdumu jumejn. Tliet xhur ilu, il-Vatikan ukoll għadda mill-għarbiel tan-Nazzjonijiet Maqgħuda minħabba l-iskandli sesswali ta’ xi saċerdoti. Qabel il-laqgħat tal-lum u għada, il-kelliem għall-Vatikan, Fr Federico Lombardi, wissa li n-Nazzjonijiet Maqgħuda m’għandhom jaqgħu għall-pressjoni ta’ għaqdiet mhux governattivi b’ideoloġija qawwija li qed jippruvaw jimponu l-aġenda tagħhom fuq il-proċeduri.